પુરુષ સિંગલ્સમાં એચ. એસ. પ્રણોયે પ્રથમ રાઉન્ડમાં એશિયન ગેમ્સમાં પુરુષ સિંગલ્સના ગોલ્ડ મેડલ વિજેતા ઇન્ડોનેશિયાના જોનાથન ક્રિસ્ટીને ૨૧-૧૮, ૨૧-૧૭થી હાર આપી હતી. પ્રણોયનો ક્રિસ્ટી સામે આ બીજો વિજય છે. આ પહેલાં પ્રણોયે એશિયન ગેમ્સની ટીમ ઇવેન્ટમાં પણ ક્રિસ્ટીને પરાજય આપ્યો હતો. બીજા રાઉન્ડમાં પ્રણોયનો સામનો ઇન્ડોનેશિયાના એન્થની સિનિસુકા ગિટિંગ્સ સામે થશે. કિદાંબી શ્રીકાંતે ચીનના હુઆંગ યુઝિયાંગને ૨૧-૧૩, ૨૧-૧૫થી હરાવ્યો હતો. શ્રીકાંતનો યુઝિયાંગ સામે આ ચોથા મુકાબલા પૈકી આ ત્રીજો વિજય હતો. બીજા રાઉન્ડમાં શ્રીકાંતનો સામનો વાંગ વિંગ કી વિન્સેન્ટ સામે થશે. ગત અઠવાડિયે હૈદરાબાદ ઓપનનું ટાઇટલ જીતનાર સમીર વર્માનો પ્રથમ રાઉન્ડમાં જ પરાજય થયો હતો. સમીરને કોરિયાના લી ડોંગ કિયુને ૨૧-૧૮, ૨૦-૨૨,૨૧-૧૦થી પરાજય આપ્યો હતો.